Кристоф Мекел
Шапка-невидимка

Превод от немски: Венцеслав Константинов, —

chitanka.info

Понеже се изгубих в нощите

ведно със хладната си смърт и неясната си диря,

гигантската ми сянка се бунтува, че не ме намира,

безшумната ми сянка шепне, че искала да ме целуне,

черната ми сянка прошептява, че желае да ме скрие,

та при нея да отида, под шапка-невидимка.

Но прикрит зад щитовете на помръкнали луни,

тръгвам аз за подвизи и страшно съм зает —

трябва да привикна да живея с името си

и на дребно да търгувам с дните си,

трябва да крада цветя за пустата си стая,

защото ангела-пазител съм поканил на вечеря.

1956

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.